proxectonos/corpus_dominio_legal_administrativo_tmp huggingface dataset:
28/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Número de expediente: IN407A 2014/106

Resolución do 19 de xaneiro de 2015, da Xefatura Territorial da Coruña, pola que se concede a autorización administrativa previa e de construcción da instalación eléctrica que se describe no concello de OLEIROS (Núm. expte.: IN407A 2014/106). Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: INVER MOB CORUÑA, S. L. - Enderezo social: RÚA BOQUEIXÓN, 13, 6 C, 15702 SANTIAGO DE COMPOSTELA. - Denominación: CS E CT DE 250 KVA. - Situación: RÚA ICARO, 2C. PERILLO-OLEIROS. - Descricións técnicas: CENTRO DE SECIONAMENTO DE INTERIOR CON 3 INTERRUTORES-SECIONADORES DE 24 KV, 630 A, 20 KA E CT DE INTERIOR CON TRANSFORMADOR DE 250 KVA, RELACIÓN 15-20/0,42 KV, SECO. APARELLAXE DE MANOBRA E PROTECIÓN, ASÍ COMO EQUIPO DE MEDIDA, EN CABINAS METÁLICAS PREFABRICADAS. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 19 de xaneiro de 2015. O xefe territorial Isidoro Martínez Arca
28/01/2015 | Administración LocalMunicipal
Zas
Anuncio de aprobación de proxecto de obra

ANUNCIO APROBACIÓN DE PROXECTO DE OBRA Aprobado inicialmente o proxecto de obras “MCR EN LIMIDEIROS, PUDENZA, VILA, S. ADRIÁN, PAZOS, FORNELOS E RIAL DE ARRIBA”, por Resolución de Alcaldía de data 20/01/2015 sométese a información pública polo prazo de 20 días hábiles, a contar dende o día seguinte ao da publicación do presente anuncio no Boletín Oficial da Provincia de A Coruña. Durante dito prazo podrá ser examinado o proxecto de obra por calquera interesado na dependencias municipales para que se formulen as alegacións que se estimen pertinentes. Zas, a 20 de xaneiro de 2015. O alcalde Don Manuel Muíño Espasandín
28/01/2015 | Administración LocalMunicipal
As Somozas
Adxudicación contrato: reparación capa de rodadura pista Abeledo

Por Resolución de Alcaldía de data 15 de decembro de 2014 foi adxudicado o contrato de obra consistentes en REPARACIÓN CAPA DE RODADURA PISTA ABELEDO publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: CONCELLO DE AS SOMOZAS b) Dependencia que tramita o expediente: SECRETARIA c) Dirección de Internet do Perfil de Contratante: www.assomozas.es REPARACIÓN CAPA DE RODADURA PISTA ABELEDO a) Tramitación: ordinario b) Procedemento: negociado sen publicidade REPARACIÓN CAPA DE RODADURA PISTA ABELEDO por importe de 71.244,11 EUROS. a) Data: 15 de decembro de 2014 b) Contratista: ALIN CLAUDIU CURTA ABADA S. SL. c) Importe de adxudicación: 85.305,00 euros (IVE incluido) As Somozas, a 19 de decembro de 2014. O Alcalde, Asdo.: Juan Alonso Tembrás.
28/01/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Proxecto de urbanización da zona de contacto entre o solo urbanizable non programado número 6 (SUNP-6) e o Plan especial de reforma interior número 5 (PERI-5). San Lázaro

A Xunta de Goberno Local, na sesión que tivo lugar o día 12 de decembro de 2014 adoptou o seguinte acordo: Primeiro. Aprobar, con carácter provisional, o Proxecto reformado da urbanización da zona de contacto entre o SUNP-6 e o PERI-5 (San Lázaro), presentado o 5 de febreiro de 2014 por Escaleno arquitectura s. l. p. Segundo. En cumprimento do disposto polo artigo 110.4 da LOUG, someter o proxecto reformado ao trámite de información pública, por un período de vinte días, mediante anuncios que para o efecto se publicarán no Boletín Oficial da Provincia e nun xornal dos de maior circulación nesta. Durante o trámite de información pública solicitarase o informe do director xeral de Patrimonio Cultural, así como os das empresas subministradoras de servizos. Terceiro. Incorporar ao Estudo de detalle do ámbito da Modificación puntual do PERI-5 e do Plan parcial do SUNP-6 -aprobado inicialmente o 20 de febreiro de 2012- as modificacións que de ser o caso resulten do cumprimento dos anteriores trámites, como requisito previo á súa aprobación definitiva polo Pleno Municipal. O citado expediente sométese ao trámite de información pública, durante o prazo de vinte días hábiles, contados a partir do día seguinte ao da publicación deste anuncio no Boletín Oficial da Provincia, a fin de que os interesados poidan consultar o expediente no Servizo de Planeamento e Xestión e, de ser o caso, formulen as alegacións que xulguen oportunas. O presente anuncio servirá de edicto de notificación, consonte o previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, a todos os interesados que non puideran ser citados persoalmente. A tal fin publícase deseguido a relación dos propietarios das parcelas afectadas según catastro: Santiago de Compostela, 14 de xaneiro de 2015 A concelleira delegada da Área de Desenvolvemento Urbano e Sostible Asdo.: Teresa Gutiérrez López
28/01/2015 | Administración LocalMunicipal
Rois
Anuncio de aprobación inicial da Ordenanza reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos

ANUNCIO Aprobada inicialmente polo Pleno da Corporación, en sesión celebrada o día 10 de Xaneiro de 2015, a “ORDENANZA MUNICIPAL REGULADORA DOS PROCEDEMENTOS DE INTERVENCIÓN ADMINISTRATIVA NOS ACTOS DE USO DO SOLO E DO SUBSOLO E NO EXERCICIO DE ACTIVIDADES E APERTURA DE ESTABLECEMENTOS”, queda exposto ó público o expediente, na Secretaría do Concello, polo prazo de 30 días hábiles, en virtude do establecido no artigo 49 da Lei 7/1985, Reguladora das Bases de Réxime Local, ós efectos do seu exame e reclamacións. De non formularse estas, quedará automáticamente elevado a definitivo o referido acordo inicial. Rois, a 21 de xaneiro de 2015. Alcalde Ramón Tojo Lens
28/01/2015 | Administración LocalMunicipal
Cee
Aprobación definitiva de padróns fiscais

Téndose aprobado provisionalmente, mediante resolución da alcaldía, os padróns fiscais da taxa pola prestacion de servicio no novo mercado de abastos da Vila de Cee e dos Postos do Mercado Dominical, correspondentes ao exercicio do 2015, sometese a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Rematado o periodo de exposición pública e ao non presentarse alegación algunha durante o prazo regulamentario, por esta alcaldía ditouse, con data 20 de xaneiro do 2015, resolución de aprobación definitiva dos padróns fiscais das taxas de servicio no novo mercado de abastos da vila de cee e dos postos do mercado dominical correspondentes ao exercicio do 2015, polos importes de 21.910,44 € e 88.257,60 € respectivamente. CEE, 20 de xaneiro do 2015 A alcaldesa Zaira Rodriguez Pérez
28/01/2015 | Administración LocalMunicipal
Pontedeume
Anuncio de delegación da Alcaldía

Decreto de delegación de funcións da Alcaldía Decreto: 21 de data 21/01/2015 de subtitución de funcions da Alcaldía Decreto: 21. Fecha decreto: 21/01/2015. Texto fecha decreto: vinteun de xaneiro de dous mil quince. Descripción decreto: SUSTITUCION FUNCIONS ALCALDIA DON GABRIEL TORRENTE PIÑEIRO ALCALDE-PRESIDENTE DO CONCELLO DE PONTEDEUME (A CORUÑA). Considerando que corresponde os Tenentes de Alcalde, en canto tales, substituír na totalidade das súas funcións e polo orde do seu nomeamento, o Alcalde, nos casos de ausencia, enfermidade o impedimento que imposibilite a este para o exercicio das súas atribucións, así como desempeñar as funcións de Alcalde nos supostos de vacante na Alcaldía ata que tome posesión o novo Alcalde. Considerando que os días 23, 24, 25 e 26 de xaneiro de 2015 o Sr. Alcalde encontrarase ausente do Concello. Por todo elo, en virtude do disposto nos artigos 23.3 de la Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de organización, funcionamento e réxime xurídico das Entidades Locais, aprobado por Real Decreto 2568/1986, de 28 de novembro, resolvo: PRIMEIRO.–Delegar en D. Jose Adrian Wali Claudia Watters, Lakbira Bulla Naverac, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período mencionado. SEGUNDO.–A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO.–O órgano delegado ha de informar a esta Alcaldía, a posteriori, e, en todo caso, cando se lle requira para elo, da xestión realizada e das disposicións ditadas no período de referencia, e con carácter previo de aquelas decisións de transcendencia, tal e como se prevé no al artigo 115 do Real Decreto 2568/1986, de 28 de novembro, polo o que se aproba o Regulamento de organización, funcionamento e Réxime Xurídico das Entidades Locais. CUARTO.–A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles, contados desde o seguinte a aquel no que lle séa notificada esta resolución. QUINTO.–Dar conta o Pleno da Corporación na primeira sesión que celebre. Pontedeume, 21 de xaneiro de 2015. O alcalde Gabriel Torrente Piñeiro
28/01/2015 | Administración LocalMunicipal
Culleredo
Medio, Obras e Servizos
Xestión de Biomasa expediente UME 2014/647

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/647 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. TITULAR DA REFERENCIA CATASTRAL 8898107NH4889N Culleredo, 21 de xaneiro de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
28/01/2015 | Administración LocalMunicipal
Caldas de Reis
Urbanismo expedientes

EDICTO Intentada, por dúas veces, a práctica da notificación da providencia da Alcaldía abaixo indicada no lugar que figura como domicilio no expediente, sin conseguilo ó ser devolto pola oficina de Correos, e de acordo co establecido no art.59.5 da Lei 30/92, do 26 de novembro, de réxime xurídico e procedemento administrativo común, modificado pola Lei 4/1999, do 13 de xaneiro, notifícase ó interesado, mediante a publicación do presente anuncio no tablón de edictos do Concello de residencia e no BOP de A Coruña, da seguinte: PROVIDENCIA DE DATA 06/11/2014. En data 06/11/2014 preséntase informe da Policía Local no que se manifesta que nos días de forte choiva precipítase un forte torrente de auga sobre a vía pública (rúa Real) procedente da cuberta do inmoble n.° 18 da rúa Real, provocante de danos ós edificios colindantes e fai imposible circular pola rúa. Identifícase o inmoble co n.° 18 da rúa Real, referencia catastral 9371517NH2197S0001UM, titularidade catastral de dona Aurora Margarita Gaude Ebana, e como encargado de realización de xestións sobre dito inmoble a don Ramon Tomas Cumalat Agzenay. De acordo co establecido nos arts.9 e 199 da Lei 9/2002, do 30/12, de ordenación urbanística e protección do medio rural de Galicia (LOUGA), modificada pola Lei 15/2004, do 30 de decembro, e do art.24 do Regulamento de disciplina urbanística (RDU), aprobado polo Decreto 28/99, do 21 de xaneiro, e do art 12.1 do Regulamento municipal de protección do medio ambiente, de limpeza pública e recollida de lixo (B. O. P. n.° 232, do 02/12/1999), en relación coa obriga dos donos de terreos e edificacións de mantelos en condicións de seguridade, salubridade e ornato público, e visto o informe da Policía Local de data 06/11/2014, en atribución outorgadas pola lexislación vixente. PROVIDENCIA Primeiro.–INICIAR O CORRESPONDENTE EXPEDIENTE de orde de execución (expediente n.° CON4649/14) a don/dona TRINIDAD CONCEPCION MARCUARTU BENZAKH, co DNI/NIf n.° 32.397.403-, polo vertido de augas pluviais á vía pública procedentes do tellado do inmoble n.° 18 da rúa Real (Ref. catastral 9371517NH2197S0001UM). Segundo.–Darlle traslado de copia do informe-atestado instruído pola Policía Local arriba mencionado, así como copia de plano de situación da finca denunciada, e CONCEDERLLE AUDIENCIA polo prazo de DEZ (10) DÍAS, conforme ao establecido no artigo 84 da Lei 30/92 de réxime xurídico das administracións públicas e do procedemento administrativo común, durante os cales poderá consultar o expediente no Negociado de Urbanismo en horario de 09.00 a 14.00 horas, de luns a venres, e formular alegacións e presentar os documentos e xustificantes que estime oportunos. Coa advertencia de que contra a presente resolución, sen prexuízo do prazo de audiencia que se Ile outorga, e pola súa condición de acto de trámite, non cabe recurso. O/alcalde, 08 de xaneiro de 2015. Asdo.: Juan Manuel Rey Rey
28/01/2015 | Administración LocalMunicipal
As Pontes de García Rodríguez
Contratación
Anuncio de licitación mediante procedemento aberto cun único criterio de adxudicación, da obra “Remodelación da praza do Hospital”

Obxecto É obxecto deste procedemento aberto a contratación das obras financiadas con cargo ó Plan de obras e servizos de competencia municipal da Deputación Provincial (POS-2014) incluídas no proxecto “Remodelación da praza do Hospital”. Prazo de execución O prazo de execución do contrato que figura no proxecto é de catro (4) meses. Prezo do contrato O tipo de licitación do contrato é de 395.508,94 € (326.866,89 € + 68.642,05 € de IVE). Garantías Provisional: non se esixe. Definitiva: 5% do importe de adxudicación (IVE excluído). Prazo de presentación de ofertas As proposicións presentaranse no rexistro xeral de documentos do Concello das Pontes de Yolanda Elvira Bengochea Caracol, en man, por correo ou a través dalgún dos medios previstos no artigo 37 da Lei 30/1992, do 26 de novembro, de réxime xurídico das administracións públicas e do procedemento administrativo común, dentro do prazo dos vinte e seis (26) días naturais a contar do día seguinte ó de publicación do último anuncio no BOP, DOG ou perfil do contratante, en tres sobres cerrados coa documentación e requisitos esixidos na cláusula 12 do prego de cláusulas administrativas. Obtención de documentación e información Os interesados poderán examinar o prego e o proxecto a través do perfil do contratante do Concello de As Pontes de García Rodríguez, na dirección www.aspontes.com.Gastos de anuncios O adxudicatario estará obrigado a pagar tódolos gastos de publicación de anuncios de licitación e adxudicación e demais indicados no prego. As Pontes de García Rodríguez, 20 de xaneiro de 2015 O alcalde Valentín González Formoso
28/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.46053. Resuración muro de pedra. Concello de Ortigueira

Ramona Loredana Duroi Coba, solicita de Augas de Galicia por atoparse nas marxes do río Casón, a autorización de obras, no polígono 501, parcela 5124, no lugar de San Adrián de Veiga, parroquia de, Concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46053. As obras solicitadas consisten na restauración de muro de mamposteria de pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xaneiro de 2015 O xefe do servizo territorial Néstor Rodríguez Arias
28/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 19 de xaneiro de 2015 da Xefatura Territorial da Coruña pola que se concede a autorización admininistrativa previa e de construción da instalación eléctrica que se describe no concello de Cerceda (Núm. expte: IN407A 2014/137)

Visto o expediente para outorgamento de autorización administrativa previa e de construción da instalación eléctrica que a seguir se cita: - Solicitante: COMERCIAL MALASA SL. - Enderezo Social: CUESTA DE LA TAPIA, 42 - EL TEMPLE, 15679 CAMBRE. - Denominación: LMTS, CS E CT DE 630KVA. - Situación: POLIGONO INDUSTRIAL DO ACEVEDO (NAVE MALASA). - Descricións Técnicas: LMTS EN ANEIL DE 4 M DE LONXITUDE EN CABLE 12/20KV,1X240AL. CS EN CASETA PREFABRICADA DE FORMIGÓN COMPARTIDA CO CT PROXECTADO QUE INCLÚE 3 INTERRUTORES-SECCIONADORES DE 24KV, 400A EN CABINAS METÁLICAS PREFABRICADAS. CS EN CASETA PREFABRICADA DE FORMIGÓN CON TRANSFORMADOR DE 630KVA, RELACIÓN 15-20/0,42KV, EN BAÑO DE ACEITE. APARELLAXE DE MANIOBRA E PROTECCIÓN, ASÍ COMO EQUIPO DE MEDIDA EN CABINAS METÁLICAS PREFABRICADAS. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 19 de xaneiro de 2015 O xefe territorial Isidoro Martínez Arca
28/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Conservación da Natureza
Información pública

ANUNCIO Por esta Xefatura Territorial e a instancia de D. José Guerra Magán, con domicilio social a efectos de notificación en rúa de Outeiro, Cordeiro, n.º 1, Valga, 36645 - Pontevedra, instrúese expediente para a SEGREGACIÓN de 154,1645 has pertencentes ao TECOR C-10.157 “Padrón”, concello de Padrón. O que se fai público para xeral coñecemento, sinalándose o prazo de VINTE DÍAS, contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará á súa disposición no Servizo de Conservación da Natureza, Edif. Adtvo. Monelos, 5.ª planta, r/ Vicente Ferrer, n.º 2 - A Coruña, e onde poderán ver as características da SEGREGACIÓN e presentar durante o mesmo prazo as alegacións que puideran estimar convenientes ao respecto. A Coruña, 12 de xaneiro de 2015. O xefe territoriaI da Consellería de Medio Ambiente, Territorio e Infraestruturas Diana Lorena Matilde Iñan
28/01/2015 | Administración LocalMunicipal
Cabana de Bergantiños
Anuncio de aprobación de Bases do Concurso de Comparsas Entroido 2015

O Alcalde-Presidente do Concello de Cabana de Bergantiños, mediante Resolución da Alcaldía nº 12/2015 do 21 de xaneiro de 2015, aprobou as bases para o concurso de comparsas do Entroido 2015 do Concello de Cabana de Bergantiños, o que se expón ó público na secretaría xeral do Concello e no taboleiro de anuncios. PRIMEIRA.- Co obxecto de promover unha das festas tradicionais máis celebrada no noso Concello e recuperar unha das prácticas máis populares destas datas, o Concello de Cabana de Bergantiños convoca unha nova edición do Concurso de Comparsas. SEGUNDA.- Este concurso celebrarase o martes 17 de febreiro de 2015 a partir das 18:30 no Pavillón Polideportivo Municipal. TERCEIRA.- Para poder participar e optar aos premios é imprescindíble cubrir a solicitude de inscrición e presentala no Rexistro do Concello, ou no Dpto. de Cultura, ata o día 16 de febreiro de 2015. A persoa que actúe como representante deberá acompañar fotocopia do seu DNI. CUARTA.- Entenderase por comparsa un grupo de máscaras ou disfraces cun número mínimo de 7 persoas. No caso de comparsas nas que tódolos seus membros sexan menores de idade, deberán nomear un representante maior de idade. QUINTA.- As comparsas que necesiten música deberán facilitala ao Dpto. de Cultura en formato CD ou MP3 o mesmo día da inscrición. O pase de cada comparsa non poderá superar 5 minutos de duración (en caso contrario, contará como penalización para o xurado). SEXTA.- As comparsas participantes terán opción ós seguintes premios en metálico: SÉTIMA.- O xurado poderá declarar deserto calquera dos premios se considera que os participantes non reúnen a calidade precisa. Ademáis, atendendo á calidade dos disfraces presentados, poderá entregar os accésits que crea convenientes en calquera das modalidades, non superando no seu conxunto o importe de 150 euros. OITAVA.- O xurado terá en conta a orixinalidade dos disfraces, que deberán ter unha temática común en base a unha representación ou unha actuación musical. NOVENA.- O xurado será designado polo Concello de Cabana de Bergantiños, que levantará acta ao remate do concurso. DÉCIMA.- O xurado terá potestade para resolver calquera dúbida que poida xurdir no desenvolvemento do concurso. A decisión do xurado será inapelable. UNDÉCIMA.- A orde de participación será por rigurosa orde de inscrición. DUODÉCIMA.- A inscrición implica o total coñecemento das bases do concurso. O incumprimento dalgunha destas bases supón a descalificación e baixa do concurso. Cabana de Bergantiños, 21 de xaneiro de 2014. O alcalde Asdo. José Muiño Domínguez
28/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.44568. Colocación de pedras de protección. Concello de Ponteceso

Edwige Bausach Mendigutia, solicita de Augas de Galicia por atoparse nas marxes do río s/d, a autorización de obras, no polígono 95, parcela 278, no lugar de Brantuas de Abaixo, parroquia de Brantuas (San Xián), Concello de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.44568. As obras solicitadas consisten na construción dun muro de pedra cunha lonxitude de 6.00 m. l. e 1.60 de alto O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de xaneiro de 2015 O xefe do servizo territorial Néstor Rodríguez Arias
28/01/2015 | Administración LocalMunicipal
Vilasantar
Aprobación inicial padrón da auga dos meses de novembro e decembro de 2014

Con data 20 de xaneiro de 2015, o alcalde Fernando Pérez Fernández, ditou a seguinte resolución: Visto o padrón fiscal da taxa da auga, incluído o canon da auga, correspondente aos meses de novembro e decembro de 2014, tendo en conta o establecido na normativa vixente (Lei 7/1985 LBRL, Lei 58/2003, LGT, e RD 939/2005, Regulamento Xeral de Recadación e Decreto 136/2012 de 31 de maio) Primeiro: aprobar o padrón da taxa da auga, incluído o canon da auga, correspondente aos meses de novembro e decembro de 2014, que consta de 541 usuarios, e que ascende o importe total a 4.435,96 euros (incluído o IVE e canon da auga). Segundo: Expoñer ao público o padrón aprobado, mediante a publicación do anuncio no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, xeral tributaria. Terceiro: O prazo de cobro en período voluntario será de 2 meses, a contar dende o día seguinte a publicación do presente anuncio no BOP. Transcorrido o mesmo procederase a esixir os xuros de mora e os recargos, segundo os artigos 26 a 28 da Lei 58/2003. A falta de pagamento en período voluntario do canon da auga suporá a exixencia do mesmo directamente ao contribuínte pola vía de constrinximento pola Consellaría competente en materia de facenda da Xunta de Galicia. Cuarto: Contra as liquidacións incorporadas aos padróns, os interesados poderán interior recurso preceptivo de reposición ante o Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do Real decreto lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte a publicación do anuncio no BOP. Contra a desestimación do recurso poderase interpor recurso contencioso administrativo ante o Xulgado do Contencioso Administrativo competente, no prazo de dous meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico administrativo da Comunidade Autónoma de Galicia, no prazo de un mes dende o prazo que se entenda producida a notificación da resolución. Vilasantar, 20 de xaneiro de 2015 O alcalde Fernando Pérez Fernández
28/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47035. Rehabilitación dun muiño e área recreativa. Concello de Vimianzo

Concello de Vimianzo, solicita de Augas de Galicia por atoparse nas marxes do río das Pasantes, a autorización de obras, no lugar de As Pasantes, parroquia de Vimianzo (San Vicenzo), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47035. As obras solicitadas consisten na execución das obras de:”Rehabilitación do muíño das Pasantes e creación de unha área recreativa”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 15 de xaneiro de 2015 O xefe do servizo territorial Néstor Rodríguez Arias
20/01/2015 | Administración LocalMunicipal
Cambre
Notificación deficiencias obra municipal

Non se puido levar a cabo a notificación relativa á comunicación deficiencias observadas na obra: “Construcción dunha nova instalación para o servizo de protección civil” remitida á empresa Proyecta, Actividades Profesionales de Construcción. De conformidade co disposto nos artigos 59.4 e 61 da Lei 30/92, de 26 de novembro, de réxime xurídico das administracións públicas e do procedemento administrativo común, faise pública a notificación do seguinte expediente, ás persoas ou entidades que continuación se relacionan, por ser o seu domicilio descoñecido ou ben porque intentada a notificación no seu último domicilio coñecido, dita notificación non se puido practicar. O correspondente expediente obra nas dependencias de urbanismo do Concello de Cambre, concedéndose aos interesados un prazo de dez días, contados desde o seguinte ao da publicación do presente anuncio, para que realicen as alegacións e presenten os documentos e xustificacións que estimen pertinentes, de acordo co establecido polo artigo 84 da Lei 30/ 92, de 26 de novembro, de réxime xurídico das administracións públicas e do procedemento administrativo común. Cambre, 7 de xaneiro de 2015 A concelleira delegada da Área de Urbanismo e Medio Ambiente P. D. ( R. A. nº 100/2011, de 17 de xuño) Rocío Vila Díaz
20/01/2015 | Administración LocalMunicipal
Negreira
Aprobación definitiva tácita da modificación puntual da relación de postos de traballo e o seu contido íntegro

ANUNCIO Con data 13 de novembro de 2014, o Pleno da Corporación aprobou inicialmente unha modificación puntual da relación de postos de traballo vixente. Con data de 27 de novembro de 2014 expúxose ó público, mediante anuncio no BOP da Coruña n.º 228, o devandito acordo de aprobación inicial, así coma o correspondente expediente. Aprobada definitivamente de xeito tácito ó non presentarse reclamacións en prazo, a devandita modificación puntual da relación de postos de traballo, publícase o seu contido íntegro neste intre, os efectos de cumprimento da lexislación vixente. A modificación puntual da relación de postos de traballo de referencia contempla e comprende as medidas seguintes: 1.–Asignación á praza n.º 6.–Administrativo, correspondente á Escala de Administración Xeral, Subescala Administrativa, grupo de clasificación profesional C e subgrupo C1, as funcións seguintes: – Rexistro de entrada da facturación. – Xestión integral da facturación, dende a inscrición no Rexistro sinalado no apartado anterior, contabilización e tramitación de transferencias. – Levanza da xestión de facturación a través do novo programa da Deputación Provincial da Coruña. – Cumprimento, a partires de xaneiro de 2015, da Lei 25/2013, do 27 de decembro, da xestión da factura electrónica. – Organización e selado de facturas para a súa aprobación na Xunta de Goberno Local ou o que sexa órgano competente. – Contabilización e transferencias de pagos de calquer outro tipo non obxecto de facturación, coma nóminas, axudas sociais, devolucións, canóns, subvencións… – Retencións de crédito. – Cálculo de taxas e confección de anuncios dirixidos a Diarios Oficiais, relativos ó Departamento. – Expedición do carnet xove. – Atención personalizada a proveedores. – No caso de ser preciso para os Departamentos de Intervención ou Tesourería, elaboración de listados de facturación. – Auxilio administrativo na confección de modelos que precisen os Departamentos de Intervención e Tesourería. – Atención ó público. – Reciclaxe e formación no ámbito da súa actividade. – Outras funcións que lle poidan ser encomendadas no marco do seu posto de traballo.2.–A contía íntegra do complemento específico atribuído á praza reseñada no apartado anterior será a mesma que a vixente para ésta e outras tres prazas de administrativo que figuran na relación de postos de traballo-cadro de persoal funcionario, que son as numeradas cos díxitos 5,7 e 8.3.–A praza de referencia terá prevista a forma de acceso por promoción interna vertical, mediante concurso-oposición.4.–As demais determinacións da praza de referencia permanecen inalteradas.5.–Amortizar a praza número 11.–Auxiliar administrativo/a-tesoureiro/a do cadro de persoal funcionario da relación de postos de traballo vixente, que se atopa vacante na actualidade. Negreira, 2 de xaneiro de 2015. Alcalde-presidente Juan J. Rey Maceira
20/01/2015 | Administración LocalMunicipal
Ribeira
Baixa de estranxeiros por non renovar a inscrición padronal

D E C R E T O Baixa estranxeiros por non renovar a inscrición padronal. Ref: estatística./secretaría./ a. g. f. BAIXA ESTRANXEIROS POR NON RENOVAR A INSCRICIÓN PADRONAL De acordo co preceptuado no artigo 16.1, 2.º e 3.º parágrafos da Lei 7/1985, do 2 de abril, reguladora das bases de réxime local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación RESOLVO: 1.º.–Declarar a baixa por caducidade da inscrición padronal neste Concello, por non renovar dita inscrición no prazo de dous anos, das seguintes persoas e nas datas que se indican: 2.º.–Publica a presente resolución no B. O. P., aos efectos de dar coñecemento da mesma aos interesados. Riveira, 8 de xaneiro de 2015. O alcalde Asdo.: Manuel Ruíz Rivas
20/01/2015 | Administración LocalMunicipal
Lousame
Publicación da aprobación definitiva do presuposto e límite de gasto do exercicio económico 2015

EDICTO Quedando definitivamente aprobado o límite de gasto non financeiro e o orzamento municipal para o exercicio económico de 2015, aprobado inicialmente polo Pleno deste Concello en sesión de 22 de decembro de 2014, por non se presentar reclamacións durante o período de exposición ó público. Cumprindo o disposto no número 3 do artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, procedese á publicación do resumo por capítulos do dito orzamento, que ascende, tanto no seu estado de gastos como no seu estado de ingresos á cantidade de dous millóns novecentos corenta e nove mil seiscentos cincuenta e nove euros (2.949.659,00 €), asignando a cada un dos capítulos as seguintes cantidades: O que se publica para xeral coñecemento, sinalando que, de conformidade co establecido no artigo 171 da do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, contra o acordo de aprobación definitiva, poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día da publicación deste anuncio. Límite de gasto non financeiro para 2015: un millón cincocentos trinta e seis mil novecentos dezaseis euros con vinte e sete céntimos (1.536.916,27 €) Lousame, 16 de xaneiro de 2015. Asdo.: M.ª Juan Salvador Bettini Antonete
20/01/2015 | Administración LocalMunicipal
Vilarmaior
Aprobación definitiva do orzamento 2015

ANUNCIO Aprobado definitivamente polo Pleno deste Concello o orzamento para o exercicio económico de 2015, por acordo adoptado en sesión celebrada o día 15 de decembro de 2014, en cumprimento do que dispón o artigo 169 do texto refundido da Lei reguladora das facendas locais, se fai público que dito orzamento ascende, tanto en gastos como en ingresos, á contía de oitocentos corenta e tres mil oitocentos sesenta e sete euros, correspondendo a cada capítulo as cantidades que a continuación se expresan. Na referida sesión tamén se acordou aprobar o cadro de persoal desta Corporación, que de acordo co que preceptúa o artigo 127 do Real decreto lexislativo 781/1986, do 18 de abril, se reproducen a continuación: Vilarmaior, 13 de xaneiro de 2015. O ALCALDE Carlos Vázquez Quintián
20/01/2015 | Administración LocalMunicipal
A Capela
Subministración de auga potable, mantemento de contadores e de acometidas, así como o correspondente canon da auga da Xunta de Galicia do 4.º trimestre do exercicio 2014

ANUNCIO Por resolución desta alcaldía do día 10 de xaneiro de 2015, aprobouse o padrón de contribuíntes correspondente ao 4o trimestre do exercicio 2014 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería compentente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 12 de xaneiro de 2015. O alcalde Manuel Meizoso López
20/01/2015 | Administración LocalMunicipal
Oleiros
Recadación Municipal
Notificacións de fraccionamento 01_14

RECADACIÓN EXECUTIVA Edicto de citación para a notificación mediante comparecencia Procedemento administrativo de recadación. Notificación do acordo de concesión de fraccionamento de débedas Non sendo posible a notificación persoal aos obrigados tributarios que se relacionan, ou aos seus representantes por causas non imputables a este Concello, intentándose por dúas veces a notificación, agás no caso dos descoñecidos, no enderezo declarado e/ou coñecido, ou por rexeitamento da mesma. De acordo co establecido polo artigo 112 da Lei 58/2003, do 17 de decembro, xeral tributaria (LXT), para as notificacións de natureza tributaria e artigo 59 de Lei 30/1992, do 26 de novembro, de réxime xurídico das administraciòns públicas e de procedemento administrativo común, en relación coas de natureza non tributaria, procédese a citar a través deste anuncio público, a todos e cada un dos interesados ou aos seus respresentantes que se relacionan, co fin de practicarlles a notificación por comparecencia do trámite de xestión recadatoria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación do anuncio no Boletín Oficial da Provincia (BOP). Transcorrido o devandito prazo en comparecer, a notificación entenderase realizada para todos os efectos legais ao día seguinte ao do vencemento do prazo sinalado para comparecer. Procedemento e trámite a notificar: procedemento administrativo de recadación. Notificación do acordo de concesión de fraccionamento de débedas. Lugar de comparecencia: Oficina de Recadación, Avda. Ché Guevara, 12-baixo, Perillo (Oleiros). De luns a venres, de 8.30 a 13.00 horas. Teléfono 981.635.603. Recursos: contra o presente acordo poderá interponer recurso de reposición perante o alcalde deste Concello, no prazo dun mes, a contar dende o día seguinte á publicación da notificacióMONALISA HIBBERD BRAMLEYXXXXXXXXX 2014/RECAUDAC/000488 LOUISE BARKER ELAINE XXXXXXXXX 2014/RECAUDAC/000592 CARMEN ROSA MANSILLA ORTEGA XXXXXXXXX Oleiros, a 26 de decembro de 2014. A 1.ª T. A. delegada de Economía e Facenda Asdo.: M.ª José Varela Neira
20/01/2015 | Administración LocalMunicipal
Carral
Aprobación definitiva de estudo de detalle de aproveitamento integral da parcela 10-I do polígono industrial dos Capelos (promovido por Cigalmar, S. L.)

O 15 de xaneiro de 2015, o Pleno do Concello de Carral adoptou, entre outros, os seguintes acordos que se transcriben literalmente na súa parte dispositiva: “(.) 1.–Aprobar definitivamente o estudo de detalle denominado “Estudo de detalle para aproveitamento integral da parcela 10-I” do polígono industrial dos Capelos, Carral. A Coruña, elaborado en xullo de 2014 polo enxeñeiro técnico industrial D. Eusebio Vicente Alzas Gomari (Cambre Consulting Asociados, S. L. U), colexiado n.º 226 do Colexio Oficial de Enxeñeiros Técnicos Industriais da Coruña (que emitiu o visado n.º 1920/14, o 24 de xullo de 2014, con referencia F36597DF65), e promovido pola mercantil CIGALMAR, S. L. (CIF B-15341050). O obxecto del, que desenvolve o plan parcial do devandito polígono, no marco das vixentes Normas Subsidiarias de Planeamento Municipal de Carral é un reaxuste de aliñacións para poder construir até as medianeiras da parcela 10-I, e tentar alcanzar a ocupación máxima do 65% permitido. Coa entrada en vigor desete estudo de detalle queda extinguida a suspensión de licenzas decretada na súa aprobación inicial.2.–Publicar este acordo de aprobación definitiva no Diario Oficial de Galicia, e o texto dos documentos que integran o estudo de detalle no Boletín Oficial da Provincia, coa indicación de que contra aquel só cabe a interposición de recurso contencioso-administrativo, perante os órganos e nos prazos que establece a Lei 29/1998, do 13 de xullo, da xurisdición contencioso-administrativa.3.–Notificar o presente acordo ao promotor do estudo de detalle e aos colindantes, coma interesados directamente afectados.4.–Comunicar este acordo á Consellaría da Xunta de Galicia competente en materia de urbanismo e ordenación do territorio e darlle traslado dunha copia autenticada de dous exemplares do instrumento aprobado definitivamente con todos os planos e documentos que o integran.5.–Facultar ao señor alcalde para a sinatura de todos os documentos que se deriven destes acordos”. Todo o cal se fai constar en cumprimento do artigo 92.2 do texto vixente da Lei 9/2002, do 30 de decembro, de Ordenación Urbanística e Protección do Medio Rural de Galicia, indicándose asemade expresamente que se realizou a remisión á Consellaría competente da documentación indicada no dispositivo cuarto. Coma anexo, publícase no Boletín Oficial da Provincia da Coruña o texto dos documentos que integran o estudo de detalle. Carral, 16 de xaneiro de 2015. O ALCALDE José Luis Fernández Mouriño
20/01/2015 | Administración LocalMunicipal
Ferrol
Recursos Humanos
Anuncio de oferta de emprego público para o ano 2015

ANUNCIO Provincia: A Coruña Corporación: Concello de Ferrol O concelleiro de Economía, Facenda e Recursos Humanos mediante delegación conferida por resolución da Alcaldía-Presidencia de data do 30/04/2013 (BOP 16/05/2013) adoptou con data 14/01/2015, entre outras, as seguintes resolucións: Aprobar a oferta de emprego público correspondente ao ano 2015, que é a que de seguido se relaciona: O que se fai público para xeral coñecemento. Ferrol, 16 de xaneiro de 2015. O alcalde José Manuel Rey Varela
20/01/2015 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Citación por comparecencia. Expte.3518/5173. Rábade Carral, María Elvira

EDICTO DE CITACIÓN PARA NOTIFICACIÓN POR COMPARECENCIA O xefe do Servizo de Recadación fai saber: 1. Que, intentadas as notificacións persoais dos actos administrativos que se indican en cada caso nos domicilios declarados ou coñecidos dos interesados que se relacionan abaixo, non foi posible realizalas por atoparse ausentes ou resultar descoñecidos os destinatarios das mesmas.2. Que, conforme co que estabelece o artigo 112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan na Deputación Provincial da Coruña, no Servizo de Recadación –8.º andar–, sita na rúa Mister Archer Milton Huntington, n.º 17, C. P. 15011 –A Coruña–, en horario de atención ao público, de 9 a 14 horas, no prazo de 15 días naturais, contados a partir do día seguinte ao da publicación deste edicto no Boletín. Se transcorrido o devandito prazo non comparecese, a notificación entenderase producida para todos os efectos legais desde o día seguinte ao vencemento do prazo sinalado para comparecer. INTERESADOS E ACTOS ADMINISTRATIVOS A NOTIFICAR: A Coruña, 14 de xaneiro de 2015. O xefe do Servizo Justo Real Iglesias